Մարիա Անխելս Անգլադա

Մարիա Անխելս Անգլադա (, ), իսպանացի (կատալոնացի) բանաստեղծ, արձակագիր, էսսեիստ, գրաքննադատ։

Կենսագրություն 
Մարիա Անխելս Անգլադան ծնվել է Բարսելոնայի նահանգի Վիկ մունիցիպալիտետում 1930 թվականին։ 1961 թվականին բնակություն է հաստատել Ֆիգերասում։ Ավարտել է Բարսելոնայի համալսարանի դասական բանասիրության բաժինը։ Նրա առաջին վեպը՝ «Les Closes», արժանացել է Ժոզեպ Պլայի անվան մրցանակի, 1985 թվականին տպագրված «Sandàlies d'escuma» (Փրփուրե սանդալներ) վեպը՝ «Lletra d'Or» (Ոսկե տառ) մրցանակի։

Մարիա Անխելս Անգլադայի ստեղծագործական գործունեությունը ներառում է արձակ (պատմվածք, վեպ, ակնարկ) և պոեզիա։ Նրա ստեղծագործությունները թարգմանվել են իսպաներեն, իտալերեն, անգլերեն, գալիսիերեն և պորտուգալերեն։ Անգլադան թարգմանել է դասական հեղինակների՝ իտալական պոեզիան և Դանիել Վարուժանի մի անթոլոգիա։

Հայ մշակույթի հետ առաջին անգամ առնչվել է 1970 թվականին՝ կարդալով Ալֆոնս Մասերասի թարգմանությամբ Հրանտ Նազարյանցի պոեմները, սկսել է հետաքրքրվել հայ գրականությամբ և խորացրել իր գիտելիքները հայ ժողովրդի մասին։ Վահե Գոդելի թարգմանությամբ ֆրանսերենով ընթերցել է հայ բանաստեղծներից մի քանիսին։

1997 թվականին գրել է «Արամի հուշատետրը» ստեղծագործությունը, որը պատմում է 20-րդ դարի սկզբին մի հայ ընտանիքի ոդիսականի մասին Հայոց ցեղասպանության ժամանակ։

Ստեղծագործություններ 
Պոեզիա
 Díptic (1972)
 Kyparíssia (1981)
 Columna d'hores (1990)
 Arietta (1996)

Արձակ
 Les Closes (1979)
 No em dic Laura (1981)
 Viola d'amore (1983)
 Sandàlies d'escuma (1985)
 El bosc de vidre (1986)
 Artemísia (1989)
 La daurada parmèlia (1991)
 L'argent del rei (1993)
 El violí d'Auschwitz (1994)
 Quadern d'Aram (1997)

Էսսե
 Memòries d'un pagès del segle XVIII (1978)
 Paisatge amb poetes (1988)
 Paradís amb poetes (1993)
 Relats de mitologia I. Els déus (1996)
 Relats de mitologia II. Els herois (1996)
 Retalls de la vida a Grècia i Roma (1997)

Ծանոթագրություններ  

Իսպանացի գրողներ
Իսպանացի բանաստեղծուհիներ
Իսպանացի արձակագիրներ
Գրաքննադատներ
Բարսելոնայի համալսարանի շրջանավարտներ
20-րդ դարի պատմվածքագիրներ